text: আবদুল মান্নান হাওলাদার বাংলাদেশের বরিশাল জেলার রাজনীতিবিদ, আইনজীবী, মুক্তিযুদ্ধের সংগঠক ও তৎকালীন বরিশাল-৫ আসনে সংসদ সদস্য ছিলেন।
  
  প্রাথমিক জীবন 
  আবদুল মান্নান হাওলাদার বরিশাল জেলার আগৈলঝাড়া উপজেলার চারবাড়িয়া গ্রামে জন্মগ্রহণ করেন। তার পিতা হাশেম হাওলাদার।
  
  রাজনৈতিক জীবন 
  আবদুল মান্নান হাওলাদার বরিশাল জেলার মুক্তিযুদ্ধের সংগঠক ও আইনজীবী ছিলেন। তিনি বরিশাল জেলা আইনজীবী সমিতির প্রাক্তন সভাপতি ও বরিশাল জেলার প্রাক্তন পাবলিক প্রসিকিউটর (পিপি) ছিলেন।  তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন বরিশাল-৫ আসন থেকে সংসদ সদস্য নির্বাচিত হন।
  
  মৃত্যু 
  আবদুল মান্নান হাওলাদার ৫ অক্টোবর ২০১৫ সালে বরিশালের শের-ই-বাংলা মেডিকেল হাসপাতালে মৃত্যুবরণ করেন।
  
  তথ্যসূত্র 
  
  বিষয়শ্রেণী:মৃত ব্যক্তি
  বিষয়শ্রেণী:জন্মের বছর অনুপস্থিত
  বিষয়শ্রেণী:২০১৫-এ মৃত্যু
  বিষয়শ্রেণী:বরিশাল জেলার রাজনীতিবিদ
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:প্রথম জাতীয় সংসদ সদস্য
  বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তিবর্গ
  বিষয়শ্রেণী:বরিশাল জেলার আইনজীবী
title: আবদুল মান্নান হাওলাদার